Diari Oficial de la Generalitat Valenciana


Sumari del DOGV 7946, del 29-12-2016 (2016/10940)

RESOLUCIÓ de 22 de desembre de 2016, de la Vicepresidència i Conselleria d'Igualtat i Polítiques Inclusives, per la qual es dóna publicitat a l'increment dels crèdits que financen les prestacions de Renda Garantida de Ciutadania, per a l'exercici 2016.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7946

Data del DOGV
:   29-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10537


Data del document
:   22-12-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 22 de desembre de 2016, de la Vicepresidència i Conselleria d'Igualtat i Polítiques Inclusives, per la qual es dóna publicitat a l'increment dels crèdits que financen les prestacions de Renda Garantida de Ciutadania, per a l'exercici 2016. [2016/10990]  
Amb data 7 d'agost de 2008 va ser publicada en el Diari Oficial de la Comunitat Valenciana, número 5823, l'Ordre de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació Renda Garantida de Ciutadania, regulada per la Llei 9/2007, de la Generalitat, de Renda Garantida de Ciutadania, de la Comunitat Valenciana.  
Aprovada i publicada de Llei 11/2015, de 29 de desembre, de pressupostos de la Generalitat per a l'exercici 2016 (DOCV 7689, 31.12.2015), en aplicació del que estableix la disposició addicional segona de l'Ordre de 31 de juliol de 2008, de la Conselleria de Benestar Social, es va procedir a donar publicitat dels crèdits mitjançant els quals s'havien de finançar les prestacions de Renda Garantida de Ciutadania, línia de subvenció T6355, per import de 14.836.075,38 euros, per a l'anualitat 2016.  
Per Resolució de 12 de desembre de 2016, de la Vicepresidència i Conselleria d'Igualtat i Polítiques Inclusives, es va donar publicitat a l'increment dels crèdits que financen les prestacions de Renda Garantida de Ciutadania per a l'exercici 2016, per import total de 06.458.536,87 euros.  
No obstant això, en aquests moments hi ha una disponibilitat pressupostària que permet incrementar el finançament de l'Ordre de 31 de juliol de 2008, anteriorment mencionada, per un import de 3.837.000,00 euros.  
En virtut d'això, i fent ús de les facultats que em confereix el Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOCV 7620, 22.09.2015), resolc:  
  
  
Primer  
Donar publicitat a l'increment dels crèdits pressupostaris destinats a finançar les prestacions regulades en l'Ordre de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació Renda Garantida de Ciutadania (DOCV 5823, 07.08.2008), per a l'any 2016, amb càrrec al programa pressupostari 313.10, Serveis socials:  
Denominació: Renda Garantida de Ciutadania.  
Línia de subvenció: T6355.  
Consignació pressupostària inicial 2016: 54.513.995,38 ?.  
Primer increment: 1.765.747,49 - passant dels 87.130.151,38 - a 31.599.493,87 ?.  
Segon increment: 3.837.000,00 - passant dels 45.125.005,87 - a 55.401.125,87 ?.  
Procedència i quantia dels fons: propis i finalistes  
  
Segon  
El règim de lliuraments per a aquest tipus de prestació econòmica, Renda Garantida de Ciutadania, serà l'establit en l'annex I, títol IV, base reguladora dihuitena, de l'Ordre de 31 de juliol de 2008, per a les persones físiques i en l'annex II, títol II, base reguladora setena, i en l'article 35.1 de la Llei 11/2015, de 29 de desembre, de pressupostos de la Generalitat per a l'exercici 2016, per a les entitats col·laboradores.  
  
  
Tercer  
Els crèdits publicats tenen el caràcter d'ampliables, d'acord amb el que estableix l'article 18.1.p de la Llei 11/2015, de 29 de desembre, de pressupostos de la Generalitat per a l'exercici 2016.  
D'altra banda, si com a conseqüència de transferències pressupostàries es veren modificats aquests crèdits, la seua modificació haurà de ser publicada mitjançant una resolució en el Diari Oficial de la Generalitat Valenciana.  
  
València, 22 de desembre de 2016.- La vicepresidenta del Consell i consellera d'Igualtat i Polítiques Inclusives: Mònica Oltra Jarque.